NaiveNeuron/SloPal huggingface dataset:
P. Hrušovský, podpredseda NR SR: (2002-07-11):
Nech sa páči, pani poslankyňa. O. Szabó, poslankyňa: Ďakujem pekne. Vážený pán predsedajúci, pán minister, vážené panie poslankyne, páni poslanci. Dovoľte mi, aby som vám podala informáciu spravodajcu gestorského Výboru Národnej rady Slovenskej republiky pre obranu a bezpečnosť o výsledku prerokovania návrhu vlády Ozbrojené sily Slovenskej republiky - model 2010, tlač 1239. Návrh vlády Ozbrojené sily Slovenskej republiky - model 2010 pridelil predseda Národnej rady Slovenskej republiky svojím rozhodnutím č. 1373 zo dňa 12. novembra 2001 na prerokovanie týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania predloženého návrhu vo výboroch a predložil návrh na uznesenie Národnej rady Slovenskej republiky, nakoľko výbor na svojom rokovaní dňa 29. januára 2002 neprijal uznesenie k spoločnej správe. Na základe § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vám predkladám túto informáciu. Výsledky prerokovania návrhu vo výboroch: Výbor Národnej rady Slovenskej republiky pre financie, rozpočet a menu vzal návrh na vedomie a odporučil Národnej rade Slovenskej republiky vziať návrh vlády Ozbrojené sily Slovenskej republiky - model 2010 na vedomie. Výbor Národnej rady Slovenskej republiky pre obranu a bezpečnosť návrh prerokoval a odporučil Národnej rade Slovenskej republiky zobrať návrh vlády Ozbrojené sily Slovenskej republiky - model 2010 na vedomie s týmto pozmeňujúcim návrhom. Odporúča Národnej rade Slovenskej republiky vysloviť súhlas so zachovaním minimálneho ročného podielu výdavkov pre rozpočtovú kapitolu Ministerstva obrany Slovenskej republiky do roku 2002 vo výške 1,89 % HDP a so zvýšením tohto podielu na 2 % v roku 2003 a postupným navyšovaním o 0,1 % HDP do roku 2006 a tento podiel v ďalších rokoch zachovať. Odporúčam, aby sa tento návrh gestorského výboru stal súčasťou uznesenia Národnej rady Slovenskej republiky, ktoré je prílohou tejto informácie a znie takto: Národná rada Slovenskej republiky berie na vedomie dokument Ozbrojené sily Slovenskej republiky - model 2010 a súhlasí so zachovaním minimálneho ročného podielu výdavkov pre rozpočtovú kapitolu Ministerstva obrany Slovenskej republiky do roku 2002 vo výške 1,89 % HDP a so zvýšením tohto podielu na 2 % v roku 2003 a postupným navyšovaním o 0,1 % HDP do roku 2002 a tento podiel v ďalších rokoch zachovať. Prosím, pán predsedajúci, otvorte rozpravu k tomuto návrhu. Ďakujem.
Kyselica, Lukáš, poslanec NR SR (2023-06-20):
Ako o ďalšom budeme hlasovať o pozmeňujúcom návrhu poslanca Čekovského.
P. Hrušovský, predseda NR SR: (2005-10-28):
(Hlasovanie.) 120 prítomných, 110 za, 6 sa zdržalo, 4 nehlasovali. Návrh sme schválili. V. Horák, poslanec: A teraz o bode číslo 2 z toho pozmeňujúceho návrhu.
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 139 poslancov, za 114, proti 14, zdržalo sa 10, 1 nehlasoval. Konštatujem, že správu sme schválili. Pán poslanec, prosím vás, aby ste uviedli hlasovanie o návrhu uznesenia k Správe o plnení úloh zahraničnej a európskej politiky v roku 2017 (tlač 897). (Hlasovanie o Správe o plnení úloh zahraničnej a európskej politiky Slovenskej republiky v roku 2017 a jej zameraní na rok 2018 , tlač 897.)
Jurinová, Erika, podpredsedníčka NR SR (2015-09-29):
Ďakujem, pán poslanec. Na vaše vystúpenie budú reagovať pani poslankyňa a traja páni poslanci. Dávam slovo prvému prihlásenému s faktickou, ktorým je pán poslanec Hlina. Nech sa páči.
Dostál, Andrej, poslanec NR SR (2016-09-08):
Áno, dúfajme, že bude technický problém rešpektovaný aj u opozičných poslancov.
Kuriak, Milan, poslanec NR SR (2022-12-05):
Ďakujem. Chcem iba oznámiť termín hlasovania, zajtra o jedenástej. Ďakujem.
Čaučík, Marián, poslanec NR SR (2023-12-15):
Áno, dobre. Ďakujem pekne, pán predsedajúci, za slovo. Pán Dostál, ďakujem za vaše erudované vystúpenie. Ja som presvedčený, že pre prácu Národnej rady Slovenskej republiky je dôležitý tak obsah našej práce, ako aj spôsobom a proces, ako zákony, nové zákony tvoríme. Mali by sme prijímať dobré zákony a robiť to dobrým spôsobom. A vieme aj z minulosti, že nie je dobré, keď sa v zákonoch riešia prílepky iných zákonov. Tento zákon sa netýka iba nového ministerstva, ale aj iných orgánov a novelizuje ďalších 21 zákonov. Som tiež presvedčený, že tento zákon je nedostatočne odôvodnený a nie sú naplnené dôvody na skrátené legislatívne konanie. Ďakujem aj za to, že ste upozornili na to, že dôvodová správa nie je v súlade so zákonom o tvorbe právnych predpisov. Čo sa týka vytvorenia nového ministerstva, chýbajú mi tu aj analýzy, v čom to bude naozaj lepšie pre túto krajinu. Cestovný ruch, šport aj mládež sú nepochybne dôležité, aj ich podpora, ale nevidel som zatiaľ dostatočné dôvody pre vytvorenie nového ministerstva, ale o tomto budem viac hovoriť vo svojom príspevku v rozprave. Nebol tu však vytvorený priestor na odbornú a tiež legislatívnu diskusiu v Národnej rade Slovenskej republiky. To, že sa vláda dohodla, že bude o jedno ministerstvo viac, nie je pre mňa dôvodom znásilňovať legislatívny proces, ale treba to dobre pripraviť. Vytvorenie nového rezortu si podľa mňa zaslúži samostatný zákon a samostatný proces. Takýto návrh kompetenčného zákona je tiež pre mňa neprijateľný, a preto podporujem váš návrh, aby bol návrh zákona vrátený predkladateľovi na dopracovanie a predložený na ďalších schôdzach Národnej rady.
Mezenská, Helena, poslankyňa NR SR (2015-05-19):
Dovolím si aj ja zapojiť sa do tejto diskusie faktickou. Ja som podporila spoločného kandidáta väčšiny opozície, pretože som chcela prispieť k vyváženiu mocenských politických síl, ale napriek tomu, že som podporila tento spoločný návrh opozície, si myslím, že nie je správne vyslovovať súdy nad kolegami, ktorí už z akýchkoľvek dôvodov, nech sú subjektívne, objektívne, konali podľa vlastného vedomia a svedomia. Ak sa mýlili, tak si myslím, že sami si budú niesť zodpovednosť v prípade, že konali v omyle alebo pod nejakou inou pohnútkou. Myslím si, že nikoho z nás neoprávňuje vynášať nad inými, ktorí majú iný názor, súdy. Nie je správne riadiť sa predsudkami, pretože práve tieto predsudky a súdenie iných bez poznania okolností nám bránia v tom, aby sme ako parlament spolupracovali. Antagonistické, nepriateľské a konfrontačné nastavenie parlamentu nie je ku prospechu nikomu. Určite to nepomáha občanom a ja to vnímam ako veľkú záťaž pre našu spoločnosť a myslím si, že ľudia, ktorí stavajú svoje bytie a svoju prácu na princípoch, ktoré ste spomenuli, pán poslanec Kvasnička, to je tá spolupráca, tvorba, komplementarita, tomu rozumejú a pre nich je rovnako veľkou výzvou a zbožným prianím, aby parlament bez akýchkoľvek politických, ideologických, náboženských predsudkov začal spolupracovať, aby ľudia hlavne v parlamente boli dobrým vzorom pre našich občanov, aby napriek tomu, že sa odlišujú svojimi názormi a postojmi, zachovávali k sebe úctu.
Hrnčiar, Andrej, podpredseda NR SR (2017-12-06):
Pán poslanec Uhrík.
B. Bugár, podpredseda NR SR: (2002-05-22):
M. Antecký, poslanec: Takže hlasujme o prvom pozmeňujúcom návrhu pána poslanca Bohunického. (Ruch v sále.)
P. Hrušovský, predseda NR SR: (2003-02-27):
J. Ševc, poslanec: Ďakujem, pán minister. Tu ani nešlo, či ste sa stretli, alebo nestretli. Ľudia sa stretávajú a oni sa budú stretávať. Ale toľko nezmyslov, čo je v tlači v súvislosti s voľbou predsedu Najvyššieho súdu, ja sa v tom, úprimne vám poviem, nevyznám. Ale dôležité a pre mňa veľmi závažné je to, že z tejto hry bol veľmi pekne vyradený prezident republiky, ktorý menuje predsedu Najvyššieho súdu. Do akej miery tento problém je na Ústavnom súde kvalifikovaný ako odborný, to tiež nemôžem posúdiť, ale kladiem si otázku sám sebe vzhľadom na to, či sa tu nezakladá nejaký precedens určitého strachu vo vzťahu k sudcom. Mňa vedie táto myšlienka vo vzťahu, čo sa udialo k štrajku železničiarov, že sa našla nejaká sudkyňa, ktorá prijala taký záver, ako prijala a či sa znova nehľadá v tom, aby súdy boli poslušné. Preto si myslím, že treba, a to je v súvislosti s touto otázkou -, že ste povedali nie, pre mňa to, samozrejme, stačí -, ale bolo by potrebné povedať aspoň súdnej obci, prečo voľba predsedu Najvyššieho súdu sa tak udiala. Nepochybujem, že sudca Sergej Kohút je čestný človek a vysoko kvalifikovaný, ale preto mi je o to viac závažnejšie, že... (Ozval sa zvuk časomiery.)
Čepák, Rastislav, poslanec NR SR (2015-11-12):
Ďakujem. Pán predseda odhlasovali sme spoločnú správu, preto dajte, prosím, hlasovať o tom, že prerokovaný návrh ústavného zákona prerokujeme v treťom čítaní ihneď.
Bugár, Béla, podpredseda NR SR (2010-08-11):
Týmto vyhlasujem rozpravu za skončenú. Pani ministerka, chcete zaujať stanovisko? Nie. Pán spravodajca. Áno, nech sa páči.
Hraško, Igor, poslanec NR SR (2014-11-10):
Ďakujem za slovo. Ja len pripomeniem, odvolávame Fica, odvolávame Fica, odvolávame Fica. Už som to trošku zdôraznil, aby sa to vrylo aj niektorým iným pánom ministrom do hláv, pretože naozaj odvolávame Fica, a nie Radičovú, ani nikoho iného, čo tu bol predtým, predtým, pred predtým. A ja len pripomeniem, že takto necelý rok predtým sme tiež odvolávali Fica. A bolo to za určité kauzy, bolo to za SPP a podobne. Čo sa odvtedy zmenilo? No zmena k lepšiemu to nie je, to nie je nič, absolútne nič. A máme tu nové kauzy, máme tu nové kauzičky, kauziská. Čiže všetko ide k horšiemu. Niet ešte lepšieho dôvodu na odvolanie všetkých vás, celej Ficovej vlády? Nič sa tu nezlepšilo. Hovorili ste aj o tom, že ste zakázali zisk Penty. No ako ste ho zakázali? No naoko ste ho zakázali, zakázali ste zisk zdravotným poisťovniam, z nich jedna zažalovala štát, blokujú nám peniaze, a druhá si ten zisk zobrala z niečoho iného. Takže pekne to bolo urobené naoko. My sme vám pritom doniesli riešenie, akým by sa to dalo spraviť, ale to ste nepočúvali, lebo to sme doniesli my. Keď to tak nie je, osviežte si pamäť a skúste si skontrolovať tie záznamy z minulosti. No a k tomu, že tuná je teda nejaká komédia alebo niečo podobné. Alebo fraška to pre niektorých je. Áno, iné vám neostáva, vy nemáte argumenty. No a ak takto budete argumentovať aj pri návrhu rozpočtu, no tak nemusíte nám odhaľovať všetky skryté tajnosti, ktoré na nás chystáte s tým, že tiež to bude fraška a podobne a budú k tomu sa vyjadrovať dvaja mladí poslanci. Takže pre nás to nie je žiadna komédia. Ale pre tých našich občanov toto celé je skôr tragédiou, pretože tam ste ich doviedli. Áno, pár vyvoleným sa prilepšuje neskutočným spôsobom. A to, že vy prilepšujete dôchodcom na vianočný dôchodok smeťami, nehnevajte sa, to je pod úroveň.
M. Číž, podpredseda NR SR: (2007-06-29):
Otváram rozpravu. Do rozpravy som nedostal žiadnu písomnú prihlášku, preto sa pýtam, kto sa do rozpravy hlási ústne? Pokiaľ nikto, uzatváram možnosť podania ústnych prihlášok do rozpravy a vyhlasujem rozpravu za skončenú. Ďakujem pánovi generálnemu riaditeľovi aj pánovi predsedovi výboru a prerušujem rokovanie o tomto bode programu. Teraz, vážené kolegyne, kolegovia, pokračujeme návrhom ročnej účtovnej závierky Fondu národného majetku Slovenskej republiky za rok 2006 . Návrh ste dostali ako tlač 319 a spoločnú správu výborov ako tlač 319a. Návrh uvedie prezident Prezídia Fondu národného majetku Peter Šimko a poprosím ho, aby sa ujal slova. Nech sa páči.
Jurinová, Erika, podpredsedníčka NR SR (2014-06-06):
Týmto vyhlasujem všeobecnú rozpravu za skončenú. Pán navrhovateľ, chcete sa vyjadriť k rozprave, v ktorej ste sám vystúpili? Pán spravodajca, chcete sa? (Reakcia spravodajcu: „Samozrejme.“ ) Nech sa páči, máte na to právo a aj možnosť.
Uhliarik, Ivan, poslanec NR SR (2012-10-29):
Ďakujem pánovi poslancovi Vašečkovi. Naozaj ste to pomenovali veľmi vecne. Budem citovať, povedali ste, že hradíme z verejného zdravotného poistenia to, aby ľudia boli zdraví. Čiže hradíme aj to, aby ľudia mohli mať deti, a nie naopak. Z verejného zdravotného poistenia naozaj, pán poslanec, a v tomto máte pravdu, platíme liečbu a pomoc pre ľudí, ktorí chcú mať deti. To, čo tu dnes zaznelo, lebo tu zaznelo tendenčne alebo možno z nevedomosti, že umelé oplodnenie zdravotná poisťovňa nehradí, no nie je pravda. Zdravotná poisťovňa pri tzv. in vitro fertilizácii hradí prvé dva cykly, komisia môže schváliť až 3 cykly. Čiže to je toľko len na margo toho, že naozaj podporujeme snahu rodičov a jednotlivcov, aby mali deti, a nie ich opak. Ďakujem.
Heger, Eduard, poslanec NR SR (2019-02-12):
Ďakujem, kolegovia a kolegyne, za doplnenie tej mozaiky na túto tému a naozaj veľmi dobré faktické poznámky, v ktorých ste doplnili vaše postrehy a obohatili tú diskusiu. Ja úplne sa stotožňujem s tým a presne ako ste aj povedali a vlastne to hovoríme celý čas, odkedy sme v parlamente, že rodinná politika musí byť prioritou každej vlády, ktorá to myslí so svojím národom vážne. Práve preto, že tak ako aj povedala kolegyňa Milanová, mať rodinu a byť rodičom a vychovávať deti, to proste je náročné na peňaženku, okrem toho aj na nervy a tak ďalej, ale samozrejme, na peňaženku v prvom rade. A tie deti treba z niečoho živiť a štát, ktorý chce podať pomocnú ruku a myslí to so svojimi občanmi vážne, tak práve takúto pomocnú ruku podáva. A potom prichádzajú presne tie parametre, ako hovoril aj kolega Jurzyca. Je veľmi dôležité merať. Každé opatrenie, ktoré robíme, musíme merať, pretože boli by sme ľahkovážni a až blázniví, ak by sme ho nemerali. A preto my aj vyzývame vládu stále k tomu, aby uplatňovala to meranie, pretože ak to viem odmerať, viem ten efekt a viem to doladiť alebo aj zrušiť a nájsť niečo lepšie. Takže tá merateľnosť je veľmi dôležitá a práve preto som rád, že tu existuje aj druhé čítanie. A neviem, no, nemám nádej, že by sa toto mohlo dostať, aj keby som veľmi si to prial, pretože myslím si, že toto je veľmi dôležité, a môžme sa potom naozaj hrať s tým, aby sme to vyladili. A ja verím, že jedného dňa tu bude proste rozumná vláda, ktorá bude vedieť dávať prednosť tým rozumným riešeniam, ktoré sú merateľné, ktoré sú účinné, efektné a v prvom rade odpovedajú na potreby občanov krajiny. Ďakujem.
Heger, Eduard, poslanec NR SR (2017-12-06):
Ďakujem veľmi pekne, pán predsedajúci. Pán minister, kolegyne, kolegovia, ja by som ešte pred tým, ako začnem, chcel poprosiť a aj to odôvodním na základe § 30 rokovacieho poriadku, keďže sa jedná o zákon zákonov a je to naozaj veľká vec, že tu opäť prerokúvame raz za rok rozpočet, a verím, že táto diskusia bude konštruktívna, musím povedať, že som sa na ňu tešil, neviem úplne odhadnúť, nakoľko mám svoje vystúpenie, a tak by som chcel poprosiť, či by bolo možné dostať aj viac času ako 30 minút. Či by teda ctení poslanci a ctené poslankyne súhlasili s tým, že ak by sa mi to vystúpenie natiahlo, aby som to nemusel nejako rázne sekať k 30 minútam, ale ak by to trvalo, neviem odhadnúť koľko, ale tak určite povedzme aj nejaký časový limit alebo aj prípadne takú voľnú kartu, čo sa týka dĺžky. Tak chcem sa opýtať pána predsedajúceho, či by niečo také bolo možné. (Prerušenie vystúpenia predsedajúcim.)
Laššáková, Jana, podpredsedníčka NR SR (2013-03-25):
Pán poslanec Jarjabek s reakciou. Nech sa páči.
Sárközy, Irén, poslankyňa NR SR (2019-10-28):
Chcela by som sa opýtať, že ktorý bod vyňala na osobitné hlasovanie pani poslankyňa Cséfalvayová, lebo ona tvrdí, že nevyňala žiadny. (Reakcia spravodajcu: „Bod 4.“) Nevyňala ona.
Pellegrini, Peter, predseda NR SR (2015-11-24):
Prezentujme sa a hlasujme o návrhu uznesenia, ktorým vyhlásime obec Gabčíkovo za mesto. (Hlasovanie.) Prítomných 138 poslancov, za hlasovalo 135 poslancov, zdržali sa 2 poslanci, nehlasoval 1. Konštatujem, že Národná rada schválila návrh uznesenia na vyhlásenie obec Gabčíkovo za mesto. Nech sa páči, pán poslanec Panáček, uveďte hlasovanie o ďalšom návrhu uznesenia, ktorým je návrh na vyhlásenie obce Turany za mesto (tlač 1795). Nech sa páči.
Blaha, Ľuboš, podpredseda NR SR (2024-01-11):
Ako ďalšia sa do rozpravy prihlásila pani poslankyňa Viera Kalmárová, nech sa páči, máte slovo.
Hajko, Jozef, poslanec NR SR (2024-04-19):
Ďakujem za slovo. Kolega Dostál, kolega Grendel tu hovoril o tom, že kritizo... neberie vážne kritiku, že sme vo výbore nediskutovali o týchto návrhoch zákonov. Ja sám som povedal, že zákony sa robia do zlého počasia. Súhlasím aj s pánom Mikloškom, ktorý hovorí, však keby ste, dokonca som aj na výbore povedal, že ak stále sa snažím veriť tomu, že máte dobrú vôľu, ale predstavte si, že príde niekto, niekto po vás, kto takto pripravené zákony doslova zneužije. Druhá vec. Poslanec Grendel hovoril o tom, že ten, tá rada fondu bude zostavená tak, že bude politicky ovládaná, áno, áno, ja sa s tým stotožňujem a môže, môže nám predkladateľ hovoriť o tom, že má dobrý úmysel a že skutočne mu ide o vec. Ja sa obávam, že nemusí to byť tak, pozrite sa na vývoj okolo RTVS. Najskôr, najskôr RTVS bola snaha rozdeliť s argumentom že sa nedarí rozhlasu, ktorý je podfinancovaný. Potom sa hľadali spôsoby, ako, ako sa pozrieť na hospodárenie RTVS, že uzatvára zmluvy s externistami, potom sa siahlo na rozpočet RTVS koncom minulého roka, teraz sa predkladá úplne nový zákon, podľa ktorého by mala RTVS zaniknúť a vzniknúť úplne nová inštitúcia. Takže ten ťah, ten ťah je jasný. Obávam sa, že pri fondoch to bude veľmi podobné, lebo, lebo v podstate je to z jednej kuchyne, obidva tieto návrhy zákonov, a hrozí tam veľké riziko, skutočne veľké riziko, že inštitúcie, ktoré som dnes spomínal, tak budú politicky ovládnuté.
Suja, Miroslav, poslanec NR SR (2022-12-21):
Ďakujem za slovo, pán podpredseda. Pán poslanec, hovoril si, že po veľkej dohode Sulíka a pána premiéra. To myslíš teraz koho? Matoviča alebo Hegera? No len kvôli tomu, či to bude platiť, sa pýtam. Aj keď obidve možnosti nemusia nič znamenať, ak je to Heger a Matovič, o tom nevie, tak to môže byť problém, ak je to Matovič, vieš sám, že viac-menej rozhodnutia na poslednú chvíľu. Inak som veľmi rád za ten pozmeňovák, že sa tam presunuli tie financie do tých jednotlivých rezortov. A rád by som sa spýtal ešte jednu otázku, ste tam podpísaní traja predkladatelia toho pozmeňováku, pán poslanec Šefčík, na ktorej presne časti toho pozmeňováku sa podieľal? Ďakujem.
Pčolinský, Peter, podpredseda NR SR (2023-06-20):
Ďakujem pekne. Poprosím spravodajkyňu z výboru pre hospodárske záležitosti poslankyňu Magdalénu Sulanovú, aby informovala Národnú radu o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Môžte si sadnúť, pán minister, tuná naľavo. Naľavo si sadnite, nech sa páči, navrhovateľ. Pani spravodajkyňa, nech sa páči.
Bugár, Béla, podpredseda NR SR (2017-04-04):
Pán poslanec Fecko, môžte reagovať.
Grausová, Natália, poslankyňa NR SR (2017-02-08):
Ďakujem. Ja by som naozaj privítala takú nejakú verejnú. Ja dúfam, že možnože práve toto, týmto návrhom, ktorý sme dnes podali, možno bude iniciovaná nejaká verejná diskusia. Ale ja by som veľmi privítala to, čo pán doktor Zelník povedal, teda tých odborníkov, ale ja by som privítala prizvať aj tých druhých ľudí. V podstate keby tá debata bola na takej nejakej, paritne keby tam boli zastúpení, keby sa tam dal priestor aj ľuďom, ktorí sú, trebárs majú nejaké výhrady proti očkovaniu, nemyslím hocikoho, ale serióznym ľuďom, aby tam uviedli tie svoje dôvody a potom, aby ich tí odborníci vyvrátili. A okrem toho si myslím, že tie látky, ktoré sa vpravujú, tie očkovacie látky sú teraz viac spojené. A tým pádom sa, a keď sa podávajú veľmi malým deťom, tak tam sa veľmi môžu nakumulovať tie škodlivé látky. Ale hovorím, nie som, tak ako ani pán Zelník, ani ja nie sme v tomto smere špecialisti, takže len by som privítala teda tú debatu, pretože naozaj je obrovské množstvo ľudí, ktorí sa očkovania boja. A v tomto návrhu zákona ide len o to, aby neboli sankcionovaní tých vyše tristo eur za to, keď nedajú to dieťa očkovať. Ďakujem.
Blaha, Ľuboš, podpredseda NR SR (2023-12-13):
S reakciou na faktické poznámky, pán podpredseda Michal Šimečka, nech sa páči.
Kollár, Boris, predseda NR SR (2021-06-17):
Ďakujem. Prerušujem rokovanie o tomto bode programu. Na základe rozhodnutia Národnej rady o skrátenom legislatívnom konaní pristúpime k prvému čítaniu o návrhu poslancov Národnej rady Slovenskej republiky Petra Kremského, Mariána Viskupiča, Ľuboša Krajčíra, Tomáša Lehotského a Mareka Krajčího na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov . Návrh zákona má parlamentnú tlač 589, návrh na jeho pridelenie na prerokovanie výborom je v rozhodnutí č. 602. Dávam slovo poslancovi Petrovi Kremskému, aby návrh uviedol.
Záborská, Anna, poslankyňa NR SR (2020-05-13):
Ďakujem pekne, pán predsedajúci. Richard, ďakujem za tvoju pokojnú a vecnú argumentáciu. Poznajúc zmýšľanie pani ombudsmanky, nečudujem sa, že vo svojej správe sa zastáva práva na súkromie žien, ktoré sú tehotné, ale rovnako by na druhej strane sa mala zastať aj toho práva na životy nenarodených detí. Vieme, že to slobodné rozhodnutie obyčajne pred tým počatím existuje. Je len mizivé percento počatí, ktoré vzniknú zo znásilnenia. Čiže ak by verejná ombudsmanka, verejná ochrankyňa ľudských práv sa postavila aj na stranu tých bezbranných, tak možno by v tej spoločnosti zavládla iná atmosféra a aj tie ženy, aj tí muži by viacej rozmýšľali nad tým, či v tom danom momente môžu, alebo nemôžu počať ľudský život. Čiže ja by som bola veľmi rada, keby tá správa bola vyváženejšia a keby ste sa v budúcnosti, ak ešte budete podávať správu o rok, postavila aj na stranu tých nenarodených detí. Ďakujem pekne.
Doležal, Andrej, minister dopravy a výstavby SR (2020-11-05):
Ďakujem pekne, pán predsedajúci. Vážený pán poslanec, áno, mala byť, mala spojiť projekt, mal aké-také a podobné výrazy, bol v programovom vyhlásení a tak ďalej atď. Nikdy sa však neobjavila rýchlostná cesta v žiadnom strategickom materiáli a rovnako sa neobjavuje ani v najnovšom strategickom materiáli ministerstva dopravy, ktorý objektívne podľa metodiky ÚHP aj objektívne posudzuje reálne potreby a zároveň posudzuje priority medzi sebou. Ak dovolíte, to bolo moje slovo a teraz aj oficiálna odpoveď, kde vlastne poviem to isté, len možno nie tak na priamo. Rýchlostná cesta v tomto koridore nie je uvedená v strategickom koncepčnom materiáli, ktorý bol schválený uznesením vlády č. 162/2001 a v ktorom bola definovaná sieť diaľnic a rýchlostných ciest, ani v jeho dodatkoch. Taktiež nie je súčasťou zoznamu diaľnic a rýchlostných ciest, ktorý je uvedený v prílohe č. 2 zákona 135/1961 o pozemných komunikáciách, to je tzv. cestný zákon. Rýchlostná cesta R9 nefiguruje ani v žiadnom schválenom platnom strategickom dokumente pre oblasť dopravy a cestnej infraštruktúry, ani v platnom územnom pláne Prešovského samosprávneho kraja. Dokonca ani štúdia realizovateľnosti koridorov ciest I. triedy 1/18 a 1/74 Lipníky – Ubľa, ktorú si nechala vypracovať Slovenská správa ciest a ktorej cieľom bolo navrhnúť technicky, ekonomicky a environmentálne najvhodnejšie riešenie koridoru cesty 1/18 na úseku Lipníky – Michalovce a cesty 1/74 Strážske – Ubľa – štátna hranica. Vyhodnotenie už navrhnutých trás, prípadne doplnenie variantov, ich zhodnotenie nepreukázala efektívnosť a potrebu riešenia tohto koridoru prostredníctvom rýchlostnej cesty. Jednou z prvých vecí, ktorú som inicioval ako minister dopravy, bolo pripraviť strategický plán výstavby cestnej infraštruktúry. Takéto niečo ma čaká aj v oblasti železničnej infraštruktúry. V skratke, nemôže byť všetko prioritou, aj keď chápem, že z pohľadu regionálneho je ten konkrétny problém najakútnejší, lebo ho mám najbližšie. Ale z pohľadu ministerstva dopravy máme omnoho kritickejšie a prioritnejšie, prioritnejšie úseky ako tento. Ale späť k rýchlostnej ceste R9, tá sa v žiadnych strategických plánoch neobjavuje. Ja si viem predstaviť do budúcna a bol som aj s primátorom Vranova, o riešení aspoň obchvatov miest formou ciest I. triedy. Tie určite majú svoje opodstatnenie, ale určite skôr ako rýchlostná cesta. Ďakujem, skončil som.
Grendel, Gábor, podpredseda NR SR (2022-12-21):
Ďakujeme za informáciu. Prerušujem rokovanie o tomto bode programu a teraz pokračujeme v prerušenom rokovaní v druhom čítaní o vládnom návrhu, pardon, áno, o vládnom návrhu zákona o štátnom rozpočte na rok 2023. (Reakcia z pléna.) Nie? (Predsedajúci telefonuje služobným telefónom.) Kolegyne, kolegovia, poprosím o pokoj v rokovacej sále, ide o vopred vykomunikovaný postup, takže vraciame sa k bodu 96, tlači 1217, vládny návrh zákona o zdravotných poisťovniach, o slovo sa hlási pán minister zdravotníctva Vladimír Lengvarský, ktorému týmto udeľujem slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1217.)
Paška, Pavol, predseda NR SR (2012-08-10):
Hlasujeme o návrhu zákona ako o celku. Odporúčanie gestorského výboru je schváliť. (Hlasovanie.) 128 prítomných, 80 bolo za, 46 proti, 2 sa zdržali. Konštatujem, že sme schválili vládny návrh novely zákona č. 461/2003 z. z. o sociálnom poistení. (Potlesk.) Vážené, vážené (doznievanie potlesku), vážené pani poslankyne, páni poslanci, dovoľte, aby som podľa § 24 ods. 8 zákona o rokovacom poriadku podal návrh uznesenia k určeniu dňa skončenia 6. schôdze a určujem ako deň skončenia 6. schôdze 10. august 2012 o 10.10 hod. s tým, že neprerokované body programu sa zaradia do návrhu programu schôdze Národnej rady so začiatkom 11. septembra. Poprosím vás o hlasovanie o tomto návrhu uznesenia. (Hlasovanie.) 122 prítomných, 80 bolo za, 12 proti, 30 sa zdržalo. Uznesenie sme schválili, preto vyhlasujem 6. schôdzu za skončenú. Ďakujem vám za spoluprácu. Dovidenia. (Rokovanie 6. schôdze NR SR sa skončilo o 10.10 hodine.)
Pellegrini, Peter, predseda NR SR (2015-05-28):
Ďakujem pekne, pán poslanec. Ďalší, posledný písomne prihlásený do rozpravy bol pán poslanec Kadúc. Nech sa páči, potom dám možnosť prihlásiť sa do rozpravy ústne.
Gašpar, Tibor, podpredseda NR SR (2024-09-17):
Ďakujem spravodajcovi. Otváram rozpravu k tomuto bodu programu. Do rozpravy som dostal dve písomné prihlášky, a to za klub strana Sloboda a Solidarita poslanec pán Krúpa a druhá prihláška je za politickú stranu Progresívne Slovensko pán poslanec Spišiak. Takže odovzdávam slovo pánovi poslancovi Krúpovi, nech sa páči.
T. Cabaj, podpredseda NR SR: (2009-10-15):
Slovo má pán poslanec Mikloško.
Ľ. Jahnátek, minister hospodárstva SR: (2006-09-05):
Národná rada Slovenskej republiky svojím uznesením č. 35 zo 4. augusta 2006 zvolila na návrh vlády Slovenskej republiky do funkcie viceprezidenta Prezídia Fondu národného majetku Slovenskej republiky pána Augustína Hambáleka. Pán Hambálek sa však na základe svojho písomného oznámenia zo dňa 21. 8. 2006, ktoré bolo doručené predsedovi Národnej rady Slovenskej republiky dňa 23. 8. 2006, tejto funkcie vzdal zo zdravotných dôvodov. V nadväznosti na uvedené predkladá vláda na rokovanie Národnej rady Slovenskej republiky nový návrh na voľbu viceprezidenta Prezídia Fondu národného majetku Slovenskej republiky a do tejto funkcie navrhuje Národnej rade Slovenskej republiky zvoliť pána Vladimíra Kocoureka. Ďakujem za pozornosť.
Bugár, Béla, podpredseda NR SR (2016-06-17):
Pán poslanec Baránik.
Bugár, Béla, podpredseda NR SR (2017-01-31):
Pani poslankyňa Petrík.
Jurinová, Erika, podpredsedníčka NR SR (2015-12-08):
Ďakujem pekne. S faktickou poznámkou, nech sa páči, pán poslanec Jasaň.
Blaha, Ľuboš, podpredseda NR SR (2024-01-24):
Pán poslanec Branislav Vančo.
Hrnčiar, Andrej, podpredseda NR SR (2016-05-19):
Ďakujem. Do rozpravy som dostal jednu prihlášku písomne, za klub Slovenskej národnej strany, pán poslanec Anton Hrnko, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode č. 359 druhého pozmeňujúceho návrhu pána poslanca Galka. (Hlasovanie.) Prítomných 124, za 13, proti 76, zdržalo sa 34, 1 nehlasoval. Tento návrh sme neschválili.
Galko, Ľubomír, minister obrany SR (2011-09-14):
Ďakujem pekne. Vážený pán predseda... (Prerušenie vystúpenia predsedajúcim.)
Pellegrini, Peter, predseda NR SR (2024-01-24):
Pán poslanec Krajčí.
Kollár, Boris, predseda NR SR (2020-07-07):
Ďakujem. Pán poslanec Podmanický.
Susko, Boris, poslanec NR SR (2014-11-09):
Ďakujem pekne za slovo, pani predsedajúca. Vážený pán predseda, zásada prezumpcie neviny. V trestnom práve je to základná zásada, dokonca taká významná zásada, že je zakotvená aj v medzinárodných dokumentoch, ako aj v Ústave Slovenskej republiky. Žiaľ, táto zásada neplatí v politickej kultúre Slovenskej republiky. Obviniť niekoho bez akýchkoľvek dôkazov zo spojenia a prepojenia na finančné skupiny, rôzne schránkové firmy a podobne, je veľmi jednoduché. Na druhej strane tu máme oficiálne vyjadrenie dotknutého subjektu, ktorý sa dištancuje od akýchkoľvek spojitostí s týmto obchodným názvom. Ako som povedal, v politike, žiaľ, slovenskej kultúry neexistuje prezumpcia neviny. Je veľmi jednoduché na niekoho nahádzať špinu, obviniť niekoho bez dôkazov a na druhej strane tu máme oficiálne stanovisko dotknutého subjektu, ktorý toto meno má. Kým sa nepreukáže, že tu ide naozaj o spojitosť, tak ja sa domnievam, že pán poslanec Lipšic, keďže nepoužil žiaden dôkaz na svoje tvrdenie, by sa mal naozaj ospravedlniť. Ďakujem pekne. (Reakcia poslanca Hlinu: „Slabším hlasom to hovoríte, čo? To je sila!“ )
P. Hrušovský, predseda NR SR: (2003-11-06):
S. Zubo, poslanec: Vážený pán podpredseda, je len samozrejmosťou, že po takejto odpovedi sa žiadajú ďalšie doplňujúce otázky. Žiaľ, nie je tu pán predseda, ktorému otázka bola adresovaná, a preto si myslím, že všetky ďalšie otázky by šli bokom. Ale uspokojím sa aspoň s tým, že táto moja otázka poslúžila na to, aby sa pán premiér zamyslel nad pôvodnými zámermi, ktoré boli pri nastolení transformácie štátnej správy, a súčasnou realitou, ktorá je na Slovensku. Nie náhodou táto otázka z mojej strany bola postavená, pretože o chvíľu uvidíme, že na ňu nadväzujú ďalšie otázky. Som zvedavý, aké odpovede budú v tých otázkach, či ich robil jeden autor, alebo nezávisle od seba robili iní autori a odpovede budú iné. Ďakujem.
Kažimír, Peter, podpredseda vlády a minister financií SR (2015-01-30):
Ďakujem, pán predsedajúci. Cieľom návrhu zákona je implementovať smernicu Európskeho parlamentu a Rady. Cieľom implementácie smernice Solventnosť II alebo Solvency II je zavedenie nového ekonomického režimu solventnosti platného pre poisťovne a zaisťovne, založenom na dôslednej kvantifikácii jednotlivých rizík, ktorým sú poisťovne a zaisťovne vystavené. Návrh zákona tak v zmysle smernice ustanovuje len rámcové požiadavky a princípy platné pre poisťovne a zaisťovne, ktoré budú ďalej podrobnejšie ustanovené vykonávacími zariadeniami Európskeho parlamentu a Rady, resp. Európskej komisie. Implementáciou tejto smernice sa má zabezpečiť lepšia ochrana pre poistených a oprávnené osoby, dosiahnuť hlbšia integrácia poistného trhu, zvýšiť konkurencieschopnosť poisťovateľov v Európe a zabezpečiť lepšie rozdelenie kapitálových zdrojov. Solventnosť nám prináša aj výrazné zmeny v súvislosti s dohľadom nad poisťovňami a zaisťovňami. Poistné skupiny budú dohliadané komplexne, s čím je úzko spojený presun určitých kompetencií pri výkone dohľadu na orgán dohľadu nad skupinou, resp. európsky orgán dohľadu. Súčasťou transpozície smernice je aj novelizácia Občianskeho zákonníka týkajúca sa poskytovania predzmluvných informácií klientom, uvedená v čl. II. Článok III obsahuje novelu zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých ďalších zákonov, v ktorej sa zavádza pre poisťovne povinnosť uplatňovať systém bonusu a malusu. Toľko. Ďakujem.
Paška, Pavol, predseda NR SR (2012-06-19):
Pán podpredseda Národnej rady Figeľ.
P. Hrušovský, predseda NR SR: (2004-12-02):
Teraz poprosím pána ministra Palka, aby odpovedal za neprítomného pána ministra obrany Lišku na otázku pani poslankyne Plhákovej, ktorá sa pýta: „Vojenské operácie boli na jeseň témou neformálneho zasadnutia členských krajín NATO v rumunskom Brašove. Čo z neho vyplynulo pre Slovensko?“ Nech sa páči, pán minister.
Grausová, Natália, poslankyňa NR SR (2017-09-13):
Pán Budaj, chcem povedať, že ja, naozaj môžme byť šťastní, že ešte, tých zopár stromov ešte máme. My už nie sme nejaká zelená krajina. My, naozaj u nás tie stromy ubúdajú a ubúdajú. A ja vás preto, na vás chcem apelovať a zároveň vás požiadať, vy ste v mestskom zastupiteľstve v Bratislave, tuto v konkrétnom, bojujte. Alebo, prosím vás pekne, pretože tu vyzerá to tak, ako keby tu niekto bol, ale to nie je len teraz, to je už od socializmu, ako keby tu bol ktosi, komu každý strom, ktorý vyrastie, prekáža a musí ho dať zotnúť. Tak prosím, aj v tej Bratislave, lebo máme tu veľmi málo stromov. Ďakujem.
Gál, Gábor, poslanec NR SR (2015-03-12):
Ďakujem za slovo, pani podpredsedníčka. Vážené kolegyne, vážení kolegovia, predsa len musím využiť možnosť vystúpiť k tejto problematike aj k tomuto návrhu zákona, škoda, že nie je tu pán minister, ale dúfam, že moje slová sa k nemu dostanú. Vítam túto novelu. Všetci odborníci, ktorých vítam v mojich kruhoch poradcov, sa zhodujú na tom, že je to dobrá novela, že je to aj potrebná novela, ale ten stav, ktorý existuje na Slovensku, ten technický, personálny, stále nie je tak dobrý, ako potrebujeme. Čiže máme už dobrú zákonnú úpravu, budeme mať ešte lepšiu zákonnú úpravu, ale už to technické zabezpečenie aj je. Problematika je, že nám odchádzajú odborníci, problematika je, že stále sa straší s tým, že sa otvorí dôchodkový systém hasičom. Hasiči sú, niektorí hasiči, ktorí spĺňajú podmienky na výsluhové dôchodky, sú, dá sa povedať, do istej miery zbalení, a že akonáhle príde nejaký ten návrh do Národnej rady, už budú mimo služby. Čo chýba tejto novele, to je rozšírenie kompetencie možnosti pozastavenia napríklad výroby, prevádzky nejakej nehnuteľnosti alebo hnuteľnosti, kde nie sú splnené protipožiarne predpisy alebo kde vlastne hrozí to, čo sa stáva dosť často, že sú nejaké nedostatky, na odstránenie nedostatkov jednotlivé stránky dostanú určitý čas, aby odstránili, a kým dôjde k tomuto odstráneniu, tak vlastne aj ten požiar v tom danom objekte vypukne. Určite by sme privítali aj trošku také oživenie témy a troška prefabrikáciu témy, že kde sú dislokovaní hasiči, kde je koľko hasičov, kde je aká technika, dúfam, že priebežne modernizujeme našu hasičskú techniku, ale nie všade je napríklad vysoký žeriav alebo vysoká plošina. Napríklad v Galante teraz sme mali minulý víkend dva priemyselné požiare, máme tam 19 budov nad 30 m a plošina v galantskom riaditeľstve, ktorá dosiahne do tejto výšky, chýba. Budeme, asi dopadneme tak, ako v tom Štúrove, že museli prísť hasiči z Ostrihomu, lebo naši hasiči na hasenie požiaru v tej výškovej budove v Štúrove techniku nemali. Čiže my potrebujeme dobudovať, ale potrebujeme znova prerozdeliť Slovensko, že kde aké zložky potrebujeme. Za tie roky, čo bola tá posledná systematizácia, sa dosť toho veľa zmenilo. Prišli nové fabriky, obrovské fabriky. Však v Galante vnímame prítomnosť Samsungu už 10 rokov, pretavil celý priemysel v tom danom regióne, ale pritom sa na to nemyslelo, že treba posilniť aj hasičské útvary. V Trnave, keď prišiel Peugeot, tak tam Peugeot vytvoril vlastný hasičský útvar. Dobre, že sa ráta s dobrovoľnými hasičmi, ale táto téma ešte zďaleka nie je pretavená do tých sfér, do ktorých by sme chceli, preto ja vystúpim potom v druhom čítaní s konkrétnymi návrhmi. Ďakujem pekne.
Pellegrini, Peter, predseda NR SR (2015-02-18):
Pani poslankyňa Nicholsonová.
Laššáková, Jana, podpredsedníčka NR SR (2014-07-10):
Pán minister, čas určený na hodinu otázok...
Danko, Andrej, predseda NR SR (2018-03-23):
Ďakujem. Pán poslanec Mizík.
Hlina, Alojz, poslanec NR SR (2012-08-03):
Ďakujem veľmi pekne. Nebol som tu na celom vystúpení, lebo som bol gréckemu ambasádorovi dať knihu o Gorile, takže neprináleží mi to celkom nejakým spôsobom hodnotiť. Ja v zásade nič nemením na tom, čo som avizoval. To znamená, netrpím pocitom, že sme najgeniálnejší a všetci okolo sú nezodpovední, hlúpi. Čiže toto nemením. Takisto aj slová silné, slová o kradnutí beriem s rezervou, avšak ak by tá novela prešla v tomto znení, v akom je tu predložená, to znamená, že tie poplatky sa zvýšia, tak tú rezervu vypúšťam. Ale mám pocit, že svieti svetielko, lebo dneska ma oslovil jeden poslanec zo SMER-u, že či pridám podpis na pozmeňovák, ktorý sa bude týkať týchto poplatkov. Takže aj mojím kolegom v opozícii hovorím, že ak takýto pozmeňovák bude od vás, tak môj podpis tam máte a určite budem rád. Ďakujem.
Osuský, Peter, poslanec NR SR (2019-02-07):
Ďakujem pekne, pani predsedajúca. No, ono je to tak, človek očakáva, tobôž od vysokokvalifikovaného právnika, že keď sú vopred určené pravidlá, tak ich proste splní. A v deň D, ktorý je určený ako deň podania materiálov, donesie dostatočné materiály. Samozrejme, nepočítal s tým, že sú takí, ktorí vedia počítať do pätnástich, a tak potom postupne, trošku ako taký lastovičí pár, ktorý stavia hniezdo a v zobáčikoch nosí blato, zoškrabával on to blato a nosil ho, ovšem Robert Fico nemá malý zobáčik, ale má celkom riadny zobák a napriek tomu, to takto skladal. Pravda je, že tie lastovičky to hniezdo stavajú s bohumilým účelom budúcej rodiny. Toto je menej bohumilý a dosť trápny spôsob doloženia svojej kvalifikovanosti, tobôž keď pred koncom aj tak niečo chýba. A ono, pokiaľ ide o hlasovanie, je to tak, človek buď spĺňa limit a získa väčšinu hlasov, alebo ju nezíska. Ani remíza v kvalifikačnej skupine nie je víťazstvo a neopakuje sa hranie zápasov dovtedy, kým ten, ktorý chceme, vyhrá. Fico predsa len pokročil, pretože keď mu pri kandidatúre na generálneho prokurátora chýbali zase nejaké časy a roky, tak keby mu chýbali dva mesiace, tak v dnešných časoch povie, že bol nedonosený.
P. Paška, predseda NR SR: (2009-06-17):
Chcete reagovať, pán poslanec? Nie je tu pán poslanec Markovič? (Reakcia z pléna.) Je tu, prepáčte.
R. Madej, poslanec: (2004-06-24):
Po prvé. V § 1 ods. 1 sa slová „1 000 korún“ menia na „2 000 Sk“. V § 1 ods. 2 sa slová  „1 000 korún“ menia na „2 000 Sk“. Taká istá úprava sa vykoná v § 1 ods. 3, v § 1 ods. 4. Prosím, aby pani spravodajkyňa dala o tomto návrhu hlasovať ako o prvom. V prípade, ak by nebol schválený tento pozmeňujúci návrh, prosím ako o druhom alternatívnom návrhu hlasovať o tomto: Po prvé. V § 1 ods. 1 sa slová „1 000 Sk“ menia na „1 500 Sk“. Po druhé. V § 1 ods. 2 sa slová „1 000 Sk“ menia na „1 500 Sk“. Taká istá úprava sa vykoná v § 1 ods. 3, v § 1 ods. 4. Účelom tejto  jednorazovej kompenzácie, panie poslankyne, páni poslanci, je naozaj skompenzovať a zmierniť dopady ekonomických a sociálnych opatrení, ktoré sme v poslednom období alebo ktoré parlament, a my sme to museli rešpektovať, v poslednom období schválil. Či už išlo o rast DPH, o deregulované ceny, cestovné a ďalšie, ďalšie náklady, ktoré naozaj dôchodcom rástli. Preto si osobne myslím, že suma 1 000 korún nie je z tohto dôvodu dostatočná. Preto ešte raz prosím pani spravodajkyňu dať hlasovať spoločne o pozmeňujúcich návrhoch týkajúcich sa zvýšenia na 2 000 korún ako o prvých a o druhej dať hlasovať ako o alternatíve zvýšenia tohto jednorazového kompenzačného príspevku ako o druhom v poradí. Veľmi pekne ďakujem za pozornosť.
Kaliňák, Robert, podpredseda vlády a minister vnútra SR (2015-11-26):
Takže jediné, čo vás zaujíma, ste vy sám, a to je vlastne takou nepríjemnosťou (poznámka ministra adresovaná poslancovi Matovičovi.) Dovoľte, aby som vám povedal, aj vám, aj ostatným, akým spôsobom sme postupovali v prípade, pán poslanec Blanár sa pýtal, sme postupovali v prípade pomoci tým, ktorí sa v núdzi vyskytli. V prípade silnej búrky, ktorá sa odohrala v obci Helcmanovce, na území Okresného úradu Gelnica sme prispeli k záchranným prácam vo výške 24 185 eur. V obci Chotín, Modrany a Mudroňovo v Okresnom úrade Komárno v celkovej sume 67 291, pretože išlo o jednorazovú finančnú výpomoc stodeväťdesiatim dvom obyvateľom po povodni. V obciach Fulianka a Klenov v Okresnom úrade Prešov v celkovej sume 24 657 eur. Malé Borové a Huty, Okresný úrad Liptovský Mikuláš, po zosuve pôdy 930 eur a v obci Mútne, okres Námestovo, 7 246 eur v súvislosti s nedostatkom pitnej vody. Úplne bude stačiť, pán poslanec, keď aspoň raz dodržíte svoj sľub, ktorý ste dali v tejto Národnej rade, a budete sa zaujímať o zákony, budete niekedy na ne chodiť, budete tu sedieť a diskutovať, tak ako ste to kedysi všetkým sľúbili a pozriete sa niekedy sám sebe do zrkadla, pretože to ste nerobili asi veľmi dávno. Ďakujem pekne. (Potlesk.)
Figeľ, Ján, podpredseda NR SR (2014-10-17):
Nech sa páči, ďalšia faktická, Štefan Kuffa.
Podmanický, Ján, poslanec NR SR (2012-10-25):
Pán predseda, teraz budeme hlasovať o druhej várke pozmeňujúcich návrhov pani poslankyne Jurinovej. Pán predseda, o 1. návrhu, ktorý sa týka predĺženia skúšobnej doby vedúcich zamestnancov a možnosti dohodnúť v kolektívnej zmluve nariadiť prácu nadčas vo väčšom rozsahu, budeme hlasovať o jednotlivých bodoch osobitne. Takže najskôr budeme hlasovať o bode 1 tohto návrhu.
Přidal, Alojz, poslanec NR SR (2014-12-09):
Ospravedlňujem sa pánovi kolegovi Hlinovi, aj cteným poslancom. Takže, vážená pani podpredsedníčka Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 356 určil za spravodajcu k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov. Je to tlač 1262. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore aby bol tento návrh zákona prerokovaný do 32 dní od prerokovania návrhu zákona v Národnej rade v prvom čítaní. Pani podpredsedníčka Národnej rady, prosím, otvorte všeobecnú rozpravu.
J. Šimko, poslanec: (2005-11-08):
Preto navrhujem, aby v bode 17 sme nahradili slová „písmeno d)“ slovami „písmeno e)“ a zmenili označenie písmena d) na e). Ďalej, v bode 18 navrhujem nahradiť slová „písmeno f)“ slovami „písmeno g)“ a zmeniť označenie písmena f) na g). Ďalej, v bode 19 navrhujem nahradiť slová „písm. g) a ods. 2“ slovami „písm. h) a ods. 2“. Ďalej, v bode 20 navrhujem nahradiť slová „písm. i)“ slovami „písm. j)“. V bode 21 navrhujem nahradiť slová „písmenami l) a m)“ slovami „písmenami m) a n)“ a zmeniť označenie písmen l) a m) na m) a n). V bode 26 navrhujem nahradiť slová „písmenami l) až n)“ slovami „písmenami m) až o)“ a zmeniť označenie písmen l), m) a n) na m), n) a o). Ďalej, v bode 28 navrhujem nahradiť slová „ods. 4“ slovami „ods. 5“ a zmeniť označenie odseku 4 na 5. A posledná zmena. V čl. I v úvodnej vete a v čl. II navrhujem doplniť číslo ostatnej novely zákona č. 42/1994 Z. z. o civilnej ochrane obyvateľstva v znení neskorších predpisov. Teda opakujem, že nejde o vecné zmeny, ale ide o prečíslovanie príslušných ustanovení. Ďakujem.
Blanár, Juraj, podpredseda NR SR (2021-12-01):
Aj ja ďakujem, pán minister, za uvedenie tohto návrhu zákona. Teraz dávam slovo spravodajkyni, ktorú určil navrhnutý gestorský výbor pre zdravotníctvo, pani poslankyni Monike Kaveckej, aby predniesla spravodajskú informáciu. Nech sa páči.
Hrnčiar, Andrej, podpredseda NR SR (2016-09-13):
Pán poslanec Jarjabek.
Mezenská, Helena, poslankyňa NR SR (2014-10-22):
Darmo sa snažíte, pán poslanec Blanár, nás o správnosti a dobromyseľnosti navrhovaného zákona presvedčiť, ak som upozornila na takú skutočnosť, že v krajine ako je naša, kde je tak nízka životná úroveň a kde autodopravcovia volajú po pomoci a upozorňujú na to, že máme štvornásobne vyššie sadzby daní, ako sú odporúčania a predpisy, smernice Európskej únie, ako môžeme takýto zákon podporiť. Sme krajina, ktorá je za Írskom druhá v poradí, ktorá má najvyššiu sadzbu daní z motorových vozidiel. Podpísaná je dohoda s autodopravcami. Prečo túto dohodu, ktorá sa má priblížiť európskym štandardom, nerešpektujete? Prečo potrebujeme našich ľudí, obyčajných ľudí, obyčajných autodopravcov takto trýzniť? Nedá sa táto novela zákona podporiť. Nedá. Obzvlášť ak, ešte raz zdôrazňujem, deficity a prázdne miesta, diery v štátnom rozpočte, ktoré vznikajú preto, že štát stráca príjmy a čisté zisky do štátnej pokladne práve preto, že ich odovzdáva nadnárodným skupinám, finančným skupinám, majú teraz pokrývať obyčajní ľudia, poslední v reťazci. Nedá sa to podporiť.
Glváč, Martin, podpredseda NR SR (2019-09-13):
Pán poslanec Matovič, nech sa páči.
Hlina, Alojz, poslanec NR SR (2014-01-30):
Ďakujem veľmi pekne. Tak po tých mayovkách to je, čo sme to čítavali niekedy, a hawk, tak to je niečo dobré, poviem, dohovoril som. (S úsmevom povedané.) Vážení, verím, že toto uznesenie zapadne prachom, lebo tam je jeho miesto. To zbytočné bolo čítať. Pre korektnosť, pre záznam treba povedať, ombudsmanka si dovolila namietať, že je zbytočné platiť drahé kancelárie, to si chúďa dovolila. Dali ste jej príučku, presne tak, ako tí gauneri v Nitre. Tam jej fyzicky strelili, vy ste jej symbolicky strelili po tvári. O to ide. Dovolila si namietať, že platiť z verejných zdrojov také obrovské peniaze súkromnej osobe s politickým krytím je nenáležité, tak ste jej to naložili. U nás nebol úrad ombudsmana zvyknutý na to, aby chránil ľudské práva, ale kvôli tomu, aby platil Moricovi nájomné. Preto bol u nás stvorený úrad ombudsmana. K celej tejto diskusii, k tomu záznamu poviem, SMER je falošný ako trúba. Teraz tu bude, doteraz tu bol a odteraz tu bude aj na tejto schôdzi, na tej ďalšej budú návrhy, ktoré sa snažia riešiť situáciu, na ktorej ste vy, napadá ma expresívny výraz, ale zdržím sa ho, hrozným spôsobom parazitovali. Viete, čo urobíte? Nič. Odignorujete to. Budete sa tváriť, že neexistuje, tak ako úžerníci pre vás neexistovali, kým nenatočili Česi film, kým sme my neurobili cirkus. Presne to robíte, čakáte, kým to bude tak veľké, potom budete hľadať toho, kto je na vine. Ja viem, že skrz vašu komunikačnú zručnosť, trebárs aj cez pána Maďariča sa vám to darí, ale neviete o dni, neviete o hodine, kedy to už prestane fungovať. A raz to prestane fungovať. Ja viem, že sa vám dobre robí v tejto krajine, kde je tá plytkosť vnímania taká, aká je. Ale raz dôjdete aj vy na kraj a tam už... (Prerušenie vystúpenia časomerom.)
Paška, Pavol, predseda NR SR (2013-05-31):
Spravodajcom k poslaneckému návrhu je pán poslanec Halúz. Poprosím ho o spravodajskú informáciu.